Den busstrejke de chauffører der kører busruterne til og fra Aalborg, indledte klokken 06.00 i morges, kommer til at vare resten af dagen. Chaufførerne er utilfredse med forholdene på Aalborg Rutebilstation, hvor der ikke er nogen begrænsninger for fodgængere og cyklister, der frit kan færdes mellem busserne. Det mener chaufførerne er for farligt. - Strejken er kommet som en tyv over natten og jeg forstår ikke chaufførerne. Der findes et samarbejdsudvalg hvor man bør løse konflikten, og vi er klar til at gå i dialog med chaufførerne. Det fortæller Ole Schleemann, økonomi- og planlægningschef ved NT til TV2Nord. Han havde forventet at chaufførerne ville genoptage arbejdet igen i dag, men strejken fortsætter resten af dagen. Fra NT?s side vil man først mødes med de utilfredse chauffører igen, når de har genoptaget arbejdet, og det forventes de at gøre igen i morgen tidlig. Se hvilke busruter der er ramt af strejken på Nordjyllands Trafikselskabs hjemmeside:

Referat:
Tirsdag morgen nedlagde utilfredse buschauffører arbejdet i protest mod forholdende på Aalborg rutebilstation.